

PROJEKTS uz 28.02.2025.

vēlamais datums izskatīšanai:

Izglītības, kultūras, sporta un sociālajā komitejā: 05.03.2025.

ārkārtas domes sēdē: 05.03.2025.

sagatavotājs un ziņotājs: Juta Valdmane

 LĒMUMS

Ādažos, Ādažu novadā

2025. gada 5. martā **Nr.**«DOKREGNUMURS»

**Par dalību pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”**

Ādažu novada pašvaldība izskatīja Valsts izglītības attīstības aģentūras (turpmāk – VIAA) vēstuli (pašvaldības reģ. Nr. ĀNP/1-11-1/25/1282) par to, ka pamatojoties uz Ministru kabineta 2024. gada 17. decembra noteikumu Nr. 882 “Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1. pasākuma “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” (turpmāk – 4.2.2.1. pasākums) īstenošanas noteikumi” (turpmāk – Noteikumi) 12. punktu, Centrālā finanšu un līgumu aģentūra ir uzaicinājusi VIAA projekta finansējuma saņēmēju sagatavot un iesniegt Eiropas Sociālā fonda Plus projekta iesniegumu.

Atbilstoši Noteikumiem, VIAA īsteno 4.2.2.1. pasākuma projektu (turpmāk – Projekts) sadarbībā ar partneriem – pašvaldībām.

Projekta mērķis – nodrošināt bērniem un jauniešiem iespēju apmeklēt norises STEM jomā un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, lai mācību procesā dažādotu mācīšanās pieredzi, efektīvāk sasaistītu mācību teoriju ar praksi, veicinātu izpratni par minēto jomu darba tirgus prasībām, radītu interesi par šo jomu apgūšanu un sekmētu turpmāku mācīšanās izvēli minētajās jomās.

Projekta ietvaros sadarbības partneri no 2025. gada septembra līdz 2028. gada maijam īstenos un koordinēs papildus formālajai izglītībai organizētas izglītojošas, praktiskas nodarbības plašākai mācīšanās pieredzei, mācību satura tematu padziļinātai apguvei, intereses un izpratnes veicināšanai pašvaldībā un izglītības iestādēs.

Projekta kopējais attiecināmais finansējums ir 34 009 600 *euro*, tai skaitā, visiem sadarbības partneriem pieejamais kopējais finansējums mērķa grupas norišu apmeklēšanai – 27 560 000 *euro*, kas katram sadarbības partnerim tiks aprēķināts un piešķirts atbilstoši izglītojamo skaitam sadarbības partnera izglītības iestādē/iestādēs, pamatojoties uz Valsts izglītības informācijas sistēmas datiem par izglītojamo skaitu iepriekšējā mācību gadā, t.i. 2025./2026. mācību gadā, ņemot vērā datus uz 2024. gada 1. oktobri. Pašvaldību finansējums nav paredzēts.

VIAA aicina Ādažu novada pašvaldību kā sadarbības partneri piedalīties Projekta īstenošanā. Pēc Projekta iesnieguma apstiprināšanas VIAA ar sadarbības partneriem no 2025. gada jūnija līdz augustam noslēgs sadarbības līgumus par projekta īstenošanu.

Dalība Projektā atbilst Attīstības programmas (2021.-2027.) vidējā termiņa prioritātēm:

* “VTP8: Pieejama un daudzpusīga izglītība”, rīcības virzienam “RV8.1: Vispārējās izglītības sistēmas attīstība”, uzdevumam “U8.1.1: Attīstīt jaunas izglītības programmas un projektus”;
* “VTP16: Efektīva pašvaldības iestāžu un uzņēmumu darba organizācija”, rīcības virzienam “RV16.1: Pašvaldības darbības uzlabošana”, uzdevumam “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti”, pasākumam “Ā16.1.1.1. Aktivitāšu īstenošana pašvaldības iestāžu, struktūrvienību un uzņēmumu sniegto pakalpojumu kvalitātes paaugstināšanai”.

Projektā plānotās aktivitātes atbilst vairākiem Ādažu novada Izglītības ekosistēmas attīstības stratēģijas (2023.-2027.) rīcības virzieniem un uzdevumiem:

* RV-1 “Kvalitatīvas izglītības nodrošināšana novadā” (Rīcības uzdevumi: - vienota izpratne par mācīšanas un mācīšanās procesa kvalitāti; - virzīta individuāla izglītojamo attīstība, ko apliecina dalība konkursos, festivālos, koncertos, izstādēs, meistarklasēs, projektos un citās dažāda līmeņa aktivitātēs; - izglītības procesa plānošanas un īstenošanas efektivitāte un kvalitāte);
* RV-7 “Sadarbības veicināšana izglītības jomā” (Rīcības uzdevumi: - veicināt izglītības iestāžu jēgpilnu sadarbību; - sadarbība ar dažādām iestādēm izglītības jomā).

Pamatojoties uz Pašvaldību likuma 4. panta pirmās daļas 4. punktu, Izglītības likuma 18. panta otrās daļas 10. punktu, kā arī domes Izglītības, kultūras, sporta un sociālās komitejas atzinumu, Ādažu novada pašvaldības dome

**NOLEMJ:**

1. Konceptuāli atbalstīt dalību Eiropas Savienības Kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.1. pasākumā “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē”.
2. Uzdot pašvaldības domes priekšsēdētāja vietniekam attīstības jautājumos parakstīt:
	1. pašvaldības apliecinājumu par gatavību dalībai projekta “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” īstenošanā;
	2. pašvaldības apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā;
	3. sadarbības līgumu ar Valsts izglītības attīstības aģentūru par projekta īstenošanu tā atbalstīšanas gadījumā.
3. Centrālās pārvaldes Izglītības un jaunatnes nodaļas vadītājai organizēt 2.1. un 2.2. punktā noteikto dokumentu savlaicīgu iesniegšanu Valsts izglītības attīstības aģentūrai.
4. Papildināt Attīstības programmas (2021-2027) Rīcības plāna uzdevumu “U8.1.1: Attīstīt jaunas izglītības programmas un projektus” ar jaunu pasākumu “Ā8.1.1.10. 4.2.2.1. pasākuma projekta “Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē” īstenošana Ādažu novadā” (atbildīgais – Izglītības un jaunatnes nodaļa, izglītības iestādes; izpildes termiņš 2025.; Finanšu resursi – ES fondu finansējums; Iznākuma rādītāji – Ādažu novadā tiek īstenots projekts, kura ietvaros Ādažu novadā bērniem un jauniešiem tiks nodrošināta iespēja apmeklēt norises STEM jomā un pilsoniskās līdzdalības jomā).
5. Projekta apstiprināšanas gadījumā Izglītības un jaunatnes nodaļas vadītājai veikt pašvaldības atbildīgās personas pienākumus projekta īstenošanai Ādažu novada pašvaldībā.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētājas

vietnieks attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IJN, JIN, GRN,FIN, APN, ĀVS, CVS, ĀPII, CPII, KPII, SPII, IDR - @

J. Valdmane, 26737392